বিষপানে নার্সিং কলেজ ছাত্রীর মৃত্যু, হোটেলে যুবকের লাশ
সিলেট নর্থ ইস্ট নার্সিং কলেজের ছাত্রী সমাপ্তি রায় (১৯) বিষপানে আÍহত্যা করেছেন। শুক্রবার রাত ৪টায় তিনি সিলেট নর্থ ইস্ট মেডিকেল কলেজ হাসপাতালে চিকিৎসাধীন অবস্থায় মারা যান। তিনি হবিগঞ্জের জেলার বানিয়াচং উপজেলার বানিয়াচং উত্তরপাড়ার কালাবাসী বৈষ্ণবের মেয়ে। নর্থ ইস্ট নার্সিং কলেজের হোস্টেলে থেকে তিনি পড়ালেখা করতেন।







কলেজ সূত্র জানায়, হোস্টেলে নিজ কক্ষে বিষপান করেন সমাপ্তি রায়। আশঙ্কাজনক অবস্থায় তাকে হাসপাতালে ভর্তি করা হয়। কী কারণে সমাপ্তি এভাবে জীবন সংহারের পথ বেছে নিয়েছেন তা এখনো জানতে পারেনি পুলিশ কিংবা কলেজ কর্তৃপক্ষ। দক্ষিণ সুরমা থানার ভারপ্রাপ্ত কর্মকর্তা শামসুদ্দোহা সাংবাদিকদের বলেন, সমাপ্তি রায়ের লাশ ওসমানী মেডিকেল কলেজ হাসপাতাল মর্গে পাঠানো হয়েছে।




এদিকে নগরীর একটি আবাসিক হোটেলের কক্ষ থেকে এক যুবকের লাশ উদ্ধার করেছে পুলিশ। শুক্রবার রাত সাড়ে ১০টার দিকে নগরীর কাজলশাহ এলাকার এমএজি ওসমানী মেডিকেল কলেজের সামনের চৌধুরী হোটেলের একটি কক্ষ থেকে লাশটি উদ্ধার করা হয়। ওই যুবকের নাম মঞ্জু দাস। তিনি সিলেটের গোলাপগঞ্জ উপজেলার ছয়ঘরি গ্রামের সুভাস দাসের ছেলে। পুলিশ জানায়, মঞ্জু দাস বৃহস্পতিবার রাতে চৌধুরী হোটেলের দ্বিতীয় তলার একটি কক্ষে ওঠেন। তবে ওই হোটেলে ওঠার সময় মঞ্জু নিজেকে হবিগঞ্জের করিমপুরের বাসিন্দা বলে পরিচয় দেন। হোটেলে ওঠার পর থেকে পরদিন রাত পর্যন্ত ওই কক্ষ থেকে কোনো সাড়াশব্দ আসছিল না। পরে হোটেল কর্তৃপক্ষ বিষয়টি পুলিশকে জানায়। সিলেট কোতোয়ালি থানা পুলিশ ওই হোটেলে গিয়ে দরজা ভেঙে বিছানায় মঞ্জু দাসের লাশ উদ্ধার করে।
সিলেট কোতোয়ালি থানার ওসি মোহাম্মদ আলী মাহমুদ বলেন, ওই যুবকের লাশ সিলেট এমএজি ওসমানী মেডিকেল কলেজ হাসপাতালে পাঠানো হয়েছে।

সিলেট নর্থ ইস্ট নার্সিং কলেজের ছাত্রী সমাপ্তি রায় (১৯) বিষপানে আÍহত্যা করেছেন। শুক্রবার রাত ৪টায় তিনি সিলেট নর্থ ইস্ট মেডিকেল কলেজ হাসপাতালে চিকিৎসাধীন অবস্থায় মারা যান। তিনি হবিগঞ্জের জেলার বানিয়াচং উপজেলার বানিয়াচং উত্তরপাড়ার কালাবাসী বৈষ্ণবের মেয়ে। নর্থ ইস্ট নার্সিং কলেজের হোস্টেলে থেকে তিনি পড়ালেখা করতেন।